b'\n_START_ARTICLE_\nQuadrofoil\n_START_SECTION_\nZgodovina podjetja\n_START_PARAGRAPH_\nPodjetje Quadrofoil so leta 2011 ustanovili Bla\xc5\xbe Stepi\xc5\xa1nik (idejni in projektni vodja), Andrej Kranjc (finance in svetovanje) ter Simon Pivec (tehnolog). Prva ideja o izdelavi dvosede\xc5\xbenega elektri\xc4\x8dnega plovila s podvodnimi krili (hydrofoil) s strani inovatorja Bla\xc5\xbea Stepi\xc5\xa1nika se je porodila v letu 2010. \xc5\xbdelel je izdelati tiho, lahko, var\xc4\x8dno elektri\xc4\x8dno plovilo "vesoljskega" videza, ki bi plulo nad valovi brez hrupa. Ideja in izvedba sta plod slovenskega znanja. Sede\xc5\xbe dru\xc5\xbebe je trenutno v Slovenski Bistrici.\n_START_SECTION_\nTehnologija\n_START_PARAGRAPH_\nIdeja o uporaba krilc v navtiki je prisotna \xc5\xbee od 1869 leta, najve\xc4\x8dji razmah pa je do\xc5\xbeivela v 60. letih prej\xc5\xa1njega stoletja. Uporabljali so jo tako v voja\xc5\xa1ki industriji in komercialnih prevozih po vodi. Podvodna krilca ob hitrej\xc5\xa1em premikanju plovila ustvarijo vzgon, ki omogo\xc4\x8da dvig trupa nad vodno povr\xc5\xa1ino, s tem pa izdatno zmanj\xc5\xa1ajo upor plovila in razmeroma stabilno ter mirno vo\xc5\xbenjo tudi v zmernih valovih._NEWLINE_Proizvodnja krilc je bila v 60. letih izjemno draga, takratna tehnologija pa \xc5\xa1e ni poznala gibljivih krilc, ki bi pove\xc4\x8dala okretnost takratnih hidro plovil . Danes se podvodna krilca vra\xc4\x8dajo v uporabo, saj mnogi proizvajalci i\xc5\xa1\xc4\x8dejo re\xc5\xa1itve za \xc4\x8dim hitrej\xc5\xa1o, var\xc4\x8dno in okolju prijazno plovbo._NEWLINE__NEWLINE_Plovilo Quadrofoil je primerno za plovbo na morju, jezerih ali rekah. Zaradi uporabe elektri\xc4\x8dnega motorja, ki ne spu\xc5\xa1\xc4\x8da emisij v okolje, se lahko uporablja tudi v ekolo\xc5\xa1kih conah in naravnih parkih. Stro\xc5\xa1ki delovanja zna\xc5\xa1ajo manj kot 1 EUR na uro. Plovilo se pri hitrosti 12km/h dvigne nad vodno povr\xc5\xa1ino, kar mu omogo\xc4\x8dijo podvodna krilca (C foils) in dose\xc5\xbee hitrost do 40 km/h. _NEWLINE_Volan je tako po obliki kot po uporabnosti izdelan po vzoru dirkalnih avtomobilov. Na sredini volana je barvni zaslon, ki deluje na dotik, je snemljiv in ima vlogo klju\xc4\x8da. Krmilni sistem omogo\xc4\x8da obra\xc4\x8danje vseh krilc, zaradi \xc4\x8desar je plovilo ves \xc4\x8das stabilno in v horizontalnem polo\xc5\xbeaju._NEWLINE_Baterije, ki poganjajo elektri\xc4\x8dne motorje so litij-ionske in imajo vgrajen sistem, ki optimira porabo od za\xc4\x8detka do konca. So enostavne za uporabo in polnjenje, saj imajo standardne 110V in 220V vti\xc4\x8dnice.'